આ પ્રસંગે શ્વેતા પટેલે કહ્યું હતું કે, રાજ્યની પ્રગતિ સાથે ચેડાં ન થવા જોઇએ. અમારી લડત કોઇ એક પક્ષને જીતાડવા માટે કે બતાવવા માટે નહોતી. અમરિશ પટેલે કહ્યું હતું કે, પાસના મુદ્દા અને અનામત આંદોલન ભટકી પડ્યાં છે. કોંગ્રેસને ચૂંટણી સમયે પાટીદારો યાદ આવ્યા છે. તો કેતન પટેલે તો ઘણા ગંભીર આરોપો મુક્યા હતા. તેમણે કહ્યું હતું કે, પાસના કાર્યકરોને કારણે આંદોલન હિંસક બન્યું હતું. દિનેશ બાંભણિયાએ તોડફોડ અને આગ ચાંપવાની સૂચના આપી હતી. દિનેશે પાસના કાર્યકર્તાઓને ફોન કરીને સૂચના આપી હતી અને પોલીસ સ્ટેશન સળગાવવાનો આદેશ આપ્યો હતો. રાજકીય માણસોએ આંદોલનમાં ઘૂસી મુદ્દો ભટકાવ્યો. પૂર્વ પાસ કન્વીનર કેતન પટેલ રાજદ્રોહના કેસમાં સાક્ષી છે અને ચિરાગ પટેલ પર રાજદ્રોહનો આરોપ છે. આ બંનેએ ઘણા સમય પહેલા જ હાર્દિક સાથે છેડો ફાડી નાંખ્યો હતો અને તેમણે હાર્દિક પર સમાજના પૈસે લહેર કરતો હોવાનો આરોપ પણ મુક્યો હતો.